Sony Pictures Secara Rasmi Mengumumkan Filem Ketiga “Venom”
Semasa CinemaCon, Sony Pictures mengumumkan bahawa Venom 3 secara rasmi akan dihasilkan. Berita ini telah dijangka kerana penerbit eksekutif Amy Pascal sebelum ini menyatakan bahawa filem kita Venom, yang diterajui Tom Hardy, sedang berada dalam “peringkat perancangan.”  Buat masa ini tiada butiran lanjut tentang sekuel Venom: Let The Be Carnage ini, walaupun jelas, Hardy akan kembali sebagai Eddie Brock/Venom.  Selepas dilancarkan pada 1 Oktober tahun lalu, Venom: Let There Be Carnage segera menjadi hit dan memecahkan rekod box office era pandemik dengan meraih kutipan lebih AS$480 juta dolar seluruh dunia.  Venom: Let There Be Carnage diarahkan oleh Andy Serkis daripada lakon layar yang ditulis oleh Kelly Marcel, berdasarkan cerita oleh Tom Hardy dan Marcel. Ia menampilkan calon Oscar Tom Hardy sebagai pelindung maut popular komik Marvel.  Sekuel ini juga turut menyaksikan kepulangan Michelle Williams, Reid Scott, dan Peggy Lu. Ia juga menampilkan bintang seperti Woody Harrelson sebagai pembunuh bersiri gila Cletus Kasady/Carnage, Naomie Harris sebagai Frances Barrison/Shriek, dan Stephen Graham sebagai Detektif Mulligan